

REPUBLIKA HRVATSKA

MINISTARSTVO UNUTARNJIH POSLOVA

**POLICIJSKA UPRAVA KOPRIVNIČKO-KRIŽEVAČKA**

Komisija za provedbu javnog natječaja za prijam u državnu službu vježbenika na neodređeno vrijeme u Ministarstvo unutarnjih poslova, Policijsku upravu koprivničko-križevačku, objavljuje

**OBAVIJEST I UPUTE KANDIDATIMA O PROVEDBI POSTUPKA**

**TESTIRANJA I RAZGOVORA (INTERVJUA)**

Za radna mjesta:

1. SLUŽBA ZAJEDNIČKIH I UPRAVNIH POSLOVA, ODJEL ZA UPRAVNE POSLOVE

* viši upravni referent/ica – vježbenik -1 izvršitelj –

1. POLICIJSKA POSTAJA ĐURĐEVAC

* upravni referent/ica – vježbenik -1 izvršitelj –

1. POLICIJSKA POSTAJA KRIŽEVCI

* viši upravni referent/ica – vježbenik -1 izvršitelj –
* upravni referent/ica – vježbenik -1 izvršitelj –

VRIJEME I MJESTO ODRŽAVANJA TESTIRANJA KANDIDATA

Pozivamo na testiranje kandidate/kinje koji su podnijeli pravodobne i potpune prijave te ispunjavaju propisane i u javnom natječaju objavljene uvjete, koje će se održati u prostorijama:

**Policijske uprave koprivničko-križevačke, Koprivnica, Trg Eugena Kumičića 18, dana 13. lipnja 2023. godine (utorak) i to:**

* **za radna mjesta upravni referent/ica-vježbenik u Policijskoj postaji Đurđevac i upravni referent/ica-vježbenik u Policijskoj postaji Križevci s početkom u 08,00 sati**
* **za radna mjesta viši upravni referent/ica-vježbenik u Službi zajedničkih i upravnih poslova i viši upravni referent/ica-vježbenik u Policijskoj postaji Križevci s početkom u 09,00 sati**

Kandidati/kinje koji/e su podnijeli pravodobne i potpune prijave te ispunjavaju formalne uvjete iz javnog natječaja **bit će o testiranju obaviješteni telefonskim putem**.

Pravni izvori za pripremu kandidata za testiranje objavljeni su na web stranici Policijske uprave koprivničko-križevačke <http://koprivnicko-krizevacka.policija.gov.hr> istovremeno s objavom javnog natječaja.

SADRŽAJ I NAČIN TESTIRANJA  
   
Testiranje kandidata sastoji se od :

Provjere znanja, sposobnosti i vještina kandidata/kinja koje se utvrđuju putem testiranja i razgovora (intervjua). Testiranje i razgovor s kandidatima/kinjama  provodi Komisija za provedbu javnog natječaja (dalje Komisija).

Testiranje se sastoji od provjere znanja sposobnosti i vještina bitnih za obavljanje poslova radnog mjesta.

**Prva faza testiranja:**

U prvu fazu testiranja  upućuju se svi kandidati/kinje koji ispunjavaju formalne uvjete iz javnog natječaja, a čije su prijave pravodobne i potpune. Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. Provjera znanja se obavlja pisanim putem.

**Druga faza testiranja:**

Razgovor (intervju)

Na razgovor(intervju) pozvat će se kandidati/kinje koji su ostvarili ukupno najviše bodova u prvoj fazi testiranja i to deset kandidata/kinja. Komisija za provedbu javnog natječaja u razgovoru s kandidatima/kinjama utvrđuje znanja, sposobnosti i vještine, interes, profesionalne ciljeve i motivaciju kandidata za rad u državnoj službi.

 **PRAVILA TESTIRANJA**

Po dolasku na provjeru znanja, sposobnosti i vještina od kandidata/kinja će biti zatraženo predočavanje odgovarajuće identifikacijske isprave, radi utvrđivanja identiteta. Testiranju ne mogu pristupiti kandidati koji ne mogu dokazati identitet te osobe za koje se utvrdi da nisu podnijeli prijavu na javni natječaj za radno mjesto za koje se obavlja testiranje.

Po utvrđivanju identiteta kandidata/kinja istima će biti podijeljeni testovi za provjeru znanja koji su jednaki za sve prijavljene kandidate. Provjera znanja traje 30 minuta.

Za vrijeme pisane provjere znanja nije dopušteno :

* koristiti se bilo kakvom literaturom ili bilješkama,
* koristiti mobitel ili druga komunikacijska sredstva,
* napuštati prostoriju u kojoj se vrši provjera znanja,
* razgovarati s ostalim kandidatima ili na drugi način remetiti mir i red.

Ukoliko kandidat postupa na prethodno opisani način biti će udaljen sa testiranja, a njegov/njezin rezultat Komisija neće niti ocjenjivati te će se smatrati da je kandidat/kinja povukao/povukla prijavu na javni natječaj.

Provjera znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja ako je dobio najmanje 5 bodova. Kandidat/kinja  koji ne zadovolji na provedenoj provjeri ne može sudjelovati u daljnjem postupku.

Kandidati koji su zadovoljili na provjeri znanja pristupaju razgovoru (intervju) s Komisijom.

**Razgovori (intervjui) s kandidatima/kinjama održati će se dana 13. lipnja 2023. godine (utorak) u prostorijama Policijske uprave koprivničko-križevačke, Koprivnica, Trg Eugena Kumičića 18, nakon testiranja.**

Komisija u razgovoru s kandidatima/kinjama utvrđuje interese, profesionalne ciljeve i motivaciju kandidata za rad u državnoj službi na poslovima radnog mjesta za koje se natjecao. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervjuu) ako je dobio najmanje 5 bodova.

Za vrijeme testiranja kandidati su dužni poštivati kućni red i postupati prema uputama službenih osoba. U slučaju kršenja kućnog reda ili nepridržavanja uputa službenih osoba kandidati će biti udaljeni s testiranja te će se smatrati da su povukli prijavu na javni natječaj.

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na provjeri znanja i intervjuu. Na rang listi se navode samo kandidati koji su zadovoljili na provjeri znanja i intervjuu.

O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave <https://mpu.gov.hr> i web stranici Policijske uprave koprivničko-križevačke <https://koprivnicko-krizevacka.policija.gov.hr>

Dostava svim kandidatima smatra se obavljenom istekom osmog dana od objave na web stranici Ministarstva pravosuđa i uprave. 

Komisija za provedbu javnog natječaja